b"\n_START_ARTICLE_\nMichael Sheen\n_START_SECTION_\nZgodnje \xc5\xbeivljenje\n_START_PARAGRAPH_\nMichael Sheen se je rodil kot sin Irene in Merycka Sheena (oba sta kadrovska delavca). Njegov o\xc4\x8de v prostem \xc4\x8dasu opona\xc5\xa1a igralca Jacka Nicholsona. Ima mlaj\xc5\xa1o sestro Joanne. Ko je bil star pet let, se je njegova dru\xc5\xbeina preselila v Liverpool. Tri leta kasneje se je dru\xc5\xbeina vrnila nazaj v Port Talbot, kjer so imeli njegovi star\xc5\xa1i hi\xc5\xa1o. Tam se je za\xc4\x8del \xc5\xa1olati na \xc5\xa1oli Glan Afan Comprehensive School in igrati nogomet za de\xc5\xa1ki nogometni klub Baglan._NEWLINE_Dobil je ponudbo za Arsenal FC, ko je igral z o\xc4\x8detom Tonyja Adamsa na dru\xc5\xbeinskih po\xc4\x8ditnicah,, ampak je ni sprejel, saj se je \xc5\xbeelel poklicno usmeriti v igranje._NEWLINE_Dobil je slu\xc5\xbebo v teatru v Londonu in za\xc4\x8del je \xc5\xa1tudirati igro v National Youth Theatre of Wales v Cardiffu.\n_START_SECTION_\nKariera\n_START_PARAGRAPH_\nMichael Sheen je svojo igralsko kariero za\xc4\x8del leta 1993 v miniseriji Gallowglass, kasneje pa je leta 1995 igral v filmu Othello, leta 1996 v filmu Mary Reilly, leta 1997 pa je do\xc5\xbeivel svoj veliki preboj s filmom Wilde, kjer je igral Robbieja Rossa._NEWLINE_Leta 1998 je igral v televizijskemu filmu Lost in France, leta 2002 v filmih Heartlands in The Four Feathers, leta 2003 pa v filmih Bright Young Things, Underworld in Timeline ter televizijskemu filmu The Deal._NEWLINE_Leta 2004 smo ga lahko videli v filmih Laws of Attraction, The Banker in Dirty Filthy Love, leta 2005 v filmih Dead Long Enough, Kingdom of Heaven, The Open Doors in The League of Gentlemen's Apocalypse, leta 2006 pa v filmih Underworld: Evolution, , HG Wells: War with the World, Blood Diamond, The Queen in Kenneth Williams: Fantabulosa! ter televizijski seriji Ancient Rome: The Rise and Fall of an Empire._NEWLINE_Leta 2007 ga lahko vidimo v filmih Music Within in Airlock Or How To Say Goodbye In Space, leta 2008 v filmih Frost/Nixon, letos pa v filmih Underworld: Rise of the Lycans, Mlada luna in My Last Five Girlfriends._NEWLINE_Za leto 2010 ima v na\xc4\x8drtu snemanja filmov Unthinkable, Alice in Wonderland, The Special Relationship in Tron Legacy.\n_START_SECTION_\nOsebno \xc5\xbeivljenje\n_START_PARAGRAPH_\nMichael Sheen ima s svojo biv\xc5\xa1o partnerko, angle\xc5\xa1ko igralkaigralko Kate Beckinsale h\xc4\x8derko po imenu Lily Mo Sheen, rojeno 31. januarja 1999. Kje natan\xc4\x8dno sta se spoznala, ni jasno, ampak zveza se je vsekakor razkrila, ko je na snemanju kratkega filma The Golden Bowl Kate u\xc5\xbealil njen soigralec, Jeremy Northam in ga je Sheen zato udaril. Sedemletno razmerje pa se je kon\xc4\x8dalo na snemanju filma Underworld (v katerem sta igrala oba), ko je Kate Micheala zapustila zaradi filmskega direktorja, Lena Wisemana, s kom se je kasneje tudi poro\xc4\x8dila._NEWLINE_V \xc4\x8dasu partnerstva z Kate Beckinsale je \xc5\xbeivel v ZDA, trenutno pa prebiva v Veliki Britaniji in Los Angelesu, saj pravi, da \xc5\xbeeli ostati dober o\xc4\x8de svoji h\xc4\x8derki. Od leta 2003 hodi z baletko Lorraine Stewart, ki jo je spoznal, ko je pri\xc5\xa1el na nastop svoje sestri\xc4\x8dne Caroline Sheen v National Theatre-u."